বাংলাদেশ ইসলামী ছাত্রশিবিরের ২০১৪ সেশনের জন্য কেন্দ্রীয় সভাপতি নির্বাচন ও সেক্রেটারি জেনারেল মনোনয়ন সম্পন্ন হয়েছে। কেন্দ্রীয় সভাপতি নির্বাচিত হয়েছেন মুহাম্মদ আবদুল জব্বার এবং সেক্রেটারি জেনারেল মনোনীত হয়েছেন আতিকুর রহমান। গতকাল বিকেলে রাজধানীর একটি মিলনায়তনে ছাত্রশিবিরের কেন্দ্রীয় কার্যকরী পরিষদের অধিবেশনে নির্বাচিত সভাপতির নাম ঘোষণা করা হয়। নাম ঘোষণার পর নবনির্বাচিত সভাপতিকে শপথ পাঠ করান ছাত্রশিবিরের সহকারী নির্বাচন কমিশনার ও সাবেক কেন্দ্রীয় সভাপতি নুরুল ইসলাম বুলবুল। সাংবিধানিক বাধ্যবাধকতা এবং ইতিহাস-ঐতিহ্যের আলোকে প্রতিবারের মতো এবারো গোপন ব্যালটের মাধ্যমে সারা দেশের সদস্যদের ভোট গ্রহণ করা হয়। গতকাল শিবিরের এক বিজ্ঞপ্তিতে এসব তথ্য জানানো হয়।